ประจำเดือนมาวันแรกวันที่ 20 ม.ค. มีเพศสัมพันธ์ วันที่ 7 9 ก.พ. (ใส่ถุงยาง และหลั่งนอกในถุง เช็คโดยการใส่น้ำ ไม่พบรอยรั่ว) แต่ประจำเดือนไม่มาสักทีเลยค่ะวันที่ 15 ก.พ. มีการฉีดวันซีนโควิด AZ เข็ม 4วันที่ 20 ก.พ. ทำการตรวจครรภ์ แต่ขึ้นขีดเดียว เพราะจริง ๆประจำเดือนควรจะมาตั้งแต่วันที่ 17 ก.พ. วันนี้ประจำเดือนก็ยังไม่มา แต่มีอารการปวดท้องน้อย บ้างช่วงเช้า ไม่คัดหน้าอกอยากทราบว่า ผลการตรวจครรภ์เชื่อถือได้แค่ไหน จำเป็นต้องตรวจซ้ำหรือไม่ โอกาศการตั้งครรภ์มีไหมคะ กังวลมาก ๆ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2%โอกาสตั้งครรภ์จึงมีน้อย การที่ประจำเดือนไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยตอนนี้อาจยืนยันการตั้งครรภ์ให้แน่ชัดก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่อาจเป็นไปได้ต่อไป โดยการไปรับวัคซีนป้องกันโควิดมานั้น ไม่น่ามีผลต่อรอบเดือนค่ะ